Lav et referat af nedenstående tekst:

Tekst:
Fyringer, overbelægning og ventetid. Det skorter ikke med de dårlige historier om sygehusvæsnet. Det ændrer dog ikke på, at patienter og pårørende vil tale om de samme emner, når Aalborg Universitetshospital på sjette år holder ”åben telefon”. Det handler om dialog når linjen er åben til ledelsen på Aalborg Universitetshospital, der 10 gange om året holder ”åben telefon”. - Det der fylder rigtig meget for vores patienter og pårørende, det er den her forståelse for den situation man er i, det er viden om, hvad der skal ske, og det er dialogen mellem de fagprofessionelle og patienterne og de pårørende, der er helt, helt afgørende, fortæller Kim Mikkelsen, der er vicedirektør på Aalborg Universitetshospital. ”Åben telefon” er til for at skabe åbenhed for patienter og pårørende, der får mulighed for både at give både ris og ros, men også få svar på nogle af de ting, de går og undrer sig over. - Det gør vi jo, fordi vi rigtig gerne vil have nogle tilbagemelding fra vores patienter og fra deres pårørende. Områder hvor vi har gjort det rigtig godt, men selvfølgelig også steder der, hvor vi kan forbedre os, det er jo det vi hele tiden gerne vil, fortæller Jens Ole Skov, der er direktør på Aalborg Universitetshospital. Det er på skift ledelsen, der sidder for enden af telefonen, når linjen er åben. I dag var det hospitalets vicedirektør, Kim Mikkelsen, der tog telefonen. - Det jeg synes, der er det rigtig gode ved der her åben telefon, det er at det på den allerbedste virkelighedsnære måde viser et billede af, hvordan vores organisation fungerer i det daglige. På universitetshospitalet er man så glad for åben telefon, at det helt sikkert vil forblive en del af ledelsens mulighed for at have fingeren på pulsen. - Det er bestemt noget som vi bruger både i vores ledelseskreds og i vores dialog med vores medsystemer og vores medarbejder, så bestemt er det noget, der vil blive ved med at være der, det er jeg sikker på, fortæller Kim Mikkelsen. Der var i dag seks, som ringede ind til Kim Mikkelsen. Næste gang der er åben telefon er 6. april

Referat:
Ris eller ros? Ledelsen på Aalborg Universitetshospital tager imod det hele, når de holder "åben telefon".